CELEX: C2006/281/67
Language: hu
Date: 2006-11-18 00:00:00
Title: T-252/06. P. sz. ügy: A Közszolgálati Törvényszéknek (harmadik tanács) az F-39/05. sz., Beau kontra Bizottság ügyben 2006. június 28-án hozott ítélete ellen Marie-Yolande Beau által 2006. szeptember 7-én benyújtott fellebbezés

18.11.2006   
            
            
               HU
            
            
               Az Európai Unió Hivatalos Lapja
            
            
               C 281/38
            
         A Közszolgálati Törvényszéknek (harmadik tanács) az F-39/05. sz., Beau kontra Bizottság ügyben 2006. június 28-án hozott ítélete ellen Marie-Yolande Beau által 2006. szeptember 7-én benyújtott fellebbezés
   (T-252/06. P. sz. ügy)
   (2006/C 281/67)
   Az eljárás nyelve: francia
   Felek
   
      Fellebbező: Marie-Yolande Beau (Párizs, Franciaország) (képviselők: S. Rodrigues és C. Bernard-Glanz ügyvédek)
   
      A másik fél az eljárásban: az Európai Közösségek Bizottsága
   A fellebbező kérelmei
   
               —
            
            
               Az Elsőfokú Bíróság mondja ki, hogy a jelen fellebbezés elfogadható;
            
         
               —
            
            
               az Elsőfokú Bíróság helyezze hatályon kívül a Közszolgálati Törvényszéknek az F-39/05. sz. ügyben 2006. június 28-án hozott ítéletét;
            
         
               —
            
            
               az Elsőfokú Bíróság adjon helyt a fellebbező által első fokon előterjesztett megsemmisítés iránti és kártérítési kereseti kérelmeknek;
            
         
               —
            
            
               az Elsőfokú Bíróság kötelezze a fellebbezési eljárásban ellenérdekű felet az összes költség viselésére.
            
         Jogalapok és fontosabb érvek
   Fellebbezésében a fellebbező azt állítja egyrészt, hogy bizonyos tényállások téves jogi minősítése révén a Közszolgálati Törvényszék megsértette a közösségi jogot, másrészt pedig a felperes védelemhez való jogának megsértésével eljárási szabálysértést követett el.